Henry Cabot Lodge jr.

Henry Cabot Lodge jr. (født 5. juli 1902 i Nahant i Massachusetts, død 27. februar 1985 i Beverly i Massachusetts) var en amerikansk diplomat og republikansk politiker, kjent som senator for delstaten Massachusetts og som landets ambassadør til både FN og flere stater fra 1950- til 1970-årene.

Cabot Lodge ble valgt inn på Senatet i 1936 og satt der frem til 1944 da han gikk av for å tjenestegjøre i den amerikanske hæren under andre verdenskrig. Han ble dermed den første senatoren siden den amerikanske borgerkrigen som forlot senatorstillingen til fordel for en aktiv militærtjeneste. Etter krigen (i 1947) ble han igjen valgt inn i Senatet, hvor han arbeidet spesielt med sikkerhetspolitiske spørsmål og satt frem til 1953 da han ble erstattet av John F. Kennedy. Cabot Lodge spilte en ledende rolle i valgkampen for president Dwight D. Eisenhower ved presidentvalget i 1952 og ble belønnet for sin rolle ved at han ble utnevnt til USAs ambassadør til FN i 1953.

Ved presidentvalget i 1960 var han republikanernes visepresidentkandidat for Richard Nixon. Han ble utnevnt til ambassadør i Sør-Vietnam i august 1963, og hans første oppgave var å kreve Ngô Đình Diệms avgang etter å ha blitt instruert hjemmefra.Henry Kissinger, Diplomacy. s. 655. Med unntak av perioden 1964 til 1965, da han var erstattet av Maxwell D. Taylor, var Cabot Lodge ambassadør i Sør-Vietnam frem til 1967. Han ledet deretter den amerikanske delegasjonen ved fredsforhandlingene i Paris i perioden 1968 til 1969, og avsluttet sin ambassadørkarriere som USAs spesialutsending til Vatikanet fra 1970 til 1977.

 Diplomatiske poster 
 1953–1960: USAs ambassadør til FN.
 1963–1964: USAs ambassadør til Sør-Vietnam.
 1965–1967: USAs ambassadør til Sør-Vietnam.
 1968–1969: USAs ambassadør til Vest-Tyskland.
 1970–1977: USAs spesialutsending til Vatikanet.

 Priser og utmerkelser (utvalg) 
  – Croix de guerre 1939–1945
  – Æreslegionen

 Referanser 

 Litteratur 
 Kissinger, Henry: Diplomacy. Simon & Schuster. New York 1994. ISBN 978-0-671-51099-2

 Eksterne lenker 


  SNL.no– Oppføring av Henry Cabot Lodge hos Store norske leksikon (Forfatter Torbjørn Sirevåg)

Kategori:Senatorer fra Massachusetts
Kategori:Kongressrepresentanter fra Massachusetts
Kategori:Ambassadører fra USA
Kategori:USAs FN-ambassadører
Kategori:USAs ambassadører til Sør-Vietnam
Kategori:USAs ambassadører til Vest-Tyskland
Kategori:USAs ambassadører til Den hellige stol
Kategori:Personer fra USA under andre verdenskrig
Kategori:Personer fra USA under Vietnamkrigen
Kategori:Croix de Guerre (Frankrike)
Kategori:Æreslegionen
Kategori:Personer fra Essex County i Massachusetts